प्रशस्यमानौ सर्वत्र कदाचित्तत्र गायकौ॥ रथ्यासु राजमार्गेषु ददर्श भरताग्रजः। स्ववेश्म चानीय ततो भ्रातरौ स कुशीलवौ॥ पूजयामास पूजाहौं रामः शत्रुनिवर्हणः। आसीनः काञ्चने दिव्ये स च सिंहासने प्रभुः॥ उपोपविष्टैः सचिवैर्धातृभिश्च समन्वितः। दृष्ट्वा तु रूपसम्पन्नौ विनीतौ भ्रातरावुभौ ॥ उवाच लक्ष्मणं रामः शत्रुघ्नं भरतं तथा। श्रूयतामेतदाख्यानमनयोर्देववर्चसोः॥ विचित्रार्थपदं सम्यग्गायकौ समचोदयत्।